  Майя Бывальцева 13-тӥ пӧсьтолэзе Санкт-Петербургысь Александровской садын Гербер праздник ортчиз. Шулдыръяськонэ 10 сюрслэсь трос адями вуылӥз. Со сярысь ивортодэтъя «Удмуртия» агентстволы кунлэн Уйпал шоркарысьтыз «Италмас» удмурт бӧляклэн тӧроезлэн воштӥсез Дмитрий Корепанов вераз. Калыкез вал тыраз – 10-15 сюрс адями вал нунал куспын. <…> Ужазы киужъёсъя площадкаос - мастер-классъёс, озьы ик адӟытонзэс соос возьматӥзы. Пиналъёслы «Пичи Гербер» площадка ужаз. Удмурт эктонъёсты дышетӥзы мылкыд карисьёсыз. Собере удмурт сиёнъёсыз оскалтӥзы, басьязы но оскалтэмзы бӧрсьы. Фотозона вал, кинлэн мылыз потэ ас вылаз мертаны удмурт дӥськутъёсты, сыӵе луонлык адямиос понна вал Дмитрий Корепанов, Санкт-Петербургысь «Италмас» удмурт бӧляклэн тӧроезлэн воштӥсезЛюкаськем калыкез Удмуртиысь, Татарстанысь, Башкортостанысь, Пермь шаерысь, Санкт-Петербургысь удмурт коллективъёс шулдыртӥзы. Зэмос кузьым луиз калык кырӟанъя но эктонъя «Айкай» театрлэн возьматонэз. Гербер Санкт-Петербургын (2019-тӥ ар) 9 фото Шулдыръяськонэ лыктэм калыкез ӟечкылазы Удмуртиысь йӧскалык политикая министр Лариса Буранова но Санкт-Петербурглэн администрациысьтыз йӧскалык кусыпъёсъя комитетлэн кивалтӥсез Олег Капитанов. Солэн верамезъя, Петербургын сюрс гинэ удмуртъёс уло, но йӧскалык праздникын карысь вань калыкъёслы тунсыко. Удмуртъёслэн Гербер шулдыръяськонзы вань люкаськемъёслы кемалы умой мылкыд кузьмаз. Тодэ вайытом, Санкт-Петербургын Гербер праздникез кыкетӥзэ ортчытӥзы ни. Кылем арын шулдыръяськонэ 3 сюрс пала адями пыриськиз. Тегъёс: Лулчеберет Удмуртия Санкт-Петербург Гербер удмуртъёс удмуртъёслэнбляксы  